Il-Ministru tat-Trasport u l-Infrastruttura Ian Borg qal li dejjem kien hemm ftehim bejn is-sidien tal-artijiet li ttieħdu u Infrastructure Malta. Huwa qal li dwar ix-xogħlijiet li jsiru hemm nies li huma pożittivi, oħrajn li jkunu direttament affettwati u oħrajn li jirkbu l-karru biex isibu okkażjoni jikkritikaw lill-Gvern. Borg insista li Infrastructure Malta tkompli bix-xogħlijiet ta' esproprizzjoni jekk il-proċess tal-Awtorità tal-Artijiet ikun mitmum jew jekk ikun intlaħaq ftehim mas-sidien tal-artijiet. Żied li jekk terzi persuni li m'għandhomx x'jaqsmu ma jogħġobhomx il-ftehim bilaterali li jkun intlaħaq, huwa mhux se jikkummenta dwar dan. Saħaq li kull meta intervjeniet Infrastructure Malta f'xi art kellha l-espropju eżawriet jew ftehim mas-sidien. Cutajar jippreżenta petizzjoni tal-bdiewa kontra l-estensjoni tal-Magħtab Dawn il-kummenti Borg għaddihom wara li ġie rrappurtat li allegatament Infrastructure Malta daħlet fl-art tas-sidien qabel ma kienu ppubblikati d-dokumentazzjonijiet meħtieġda biex isir dan. Ġie rrappurtat li Infrastructure Malta qabżet lill-Awtorità tal-Ippjanar u nnegizjat direttament mas-sidien tal-artijiet. Borg qal li jekk kien hemm drabi fejn inkisret il-liġi, wieħed jista' jsib rimedju permezz tal-liġi. Il-Ministru qal li huwa jifhem li l-Awtoritajiet tal-Ippjanar hija l-awtorità li tiddeċiedi dwar il-ftehim li jsir u mhux Infrastructure Malta. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60b088f68c425_rand.td-a-rec-img{text-align:left}.td_uid_3_60b088f68c425_rand.td-a-rec-img img{margin:0 auto 0 0}